**ELŐZETES HATÁSVIZSGÁLAT**

**a vásárok és piacok működéséről szóló 34/1995. (X.26.) önkormányzati rendelet módosításáról szóló önkormányzati rendelethez**

**1. Társadalmi hatások**

A rendelet társadalmi hatása a Szombathely Városi Vásárcsarnok épületének felújítása alatti átmeneti időszak következő ütemében a felmerülő nehézségekre tekintettel az árusítók terheinek enyhítése, továbbá a szombathelyi piac és zsibvásár helyének meghatározása és működési rendjének kiszámíthatósága az épület felújítása alatti átmeneti időszak következő ütemében.

**2. Gazdasági, költségvetési hatások**

A bérleti díjak, illetve a helypénzek csökkentésével a Szombathely Városi Vásárcsarnok bevételei csökkennek.

**3. Környezeti következmények**

A rendeletnek környezetre gyakorolt hatásai nincsenek.

**4. Egészségügyi következmények**

A rendeletnek egészségügyi következményei nincsenek.

**5. Adminisztratív terheket befolyásoló hatások**

A rendelet az adminisztratív terheket nem befolyásolja.

**6. A jogszabály megalkotásának szükségessége, a jogalkotás elmaradásának várható következményei**

A Vásárcsarnok felújítása során az ideiglenes időszak alatt az eredeti ütemtervtől eltérően az I. csarnokban folyó munkálatok elkezdésével egyidejűleg a fejépületet üzemeltetés céljából nem tudja használatba venni, illetve a szabadtéren felállított 500 m2-es sátrat is (tervtől eltérően) le kell bontani. Ezáltal az asztalbérlők és az I. csarnokból átköltöztethető üzletek bérlői jelentős területcsökkenést szenvednek, ami nagyban kihat a realizálható forgalmukra is. Ezen üzletek és a nagyobb, asztalokon értékesítő kereskedők alkalmazottjaik foglalkoztatását továbbra is biztosítani szeretnék, vállalva ezzel a terheket. Mivel a Vásárcsarnokban megjelenő termékkínálat sokszínűsége jelentősen csökken (az I. csarnok üzletei bezárni kényszerülnek: lángos, pékségek, tejtermék, húsosok egy része, vetőmag bolt), ezért a piacot látogató vásárlók egy részének kiesésével kell számolni.

Fentiek indokolják a bérleti díjak, illetve a helypénzek csökkentését a II. ütem kezdetétől a kivitelezés végéig.

A jogalkotás elmaradása esetén a felmerülő nehézségek ellenére nem kerülnének enyhítésre az árusítók terhei, továbbá nem lenne kiszámítható a szombathelyi piac és zsibvásár működési rendje a Szombathely Városi Vásárcsarnok épületének felújítása alatti átmeneti időszak következő ütemében.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**